Pred začetkom sezone se je Herbert upokojil ter je njegov sedež prevzel Burti, ki je sicer že v sezoni 2000 debitiral v Formuli 1, ko se je namesto zbolelega Irvina udeležil dirke v Avstriji. Burti je po štirih dirkah brez osvojene točke svoj sedež izgubil ter ga je pri Jaguarju nadomestil Pedro de la Rosa. Četudi je Irvine s tretjim mestom v Monaku moštvu pripeljal prve stopničke, je bila tudi sezona 2001 z devetimi osvojenimi točkami slaba. Irvine je tega leta osvojil šest točk, de la Rosa pa tri. Oba voznika sta v sezoni nadaljevala dirkati za Jaguar, rezultati pa se niso izboljšali. Edinih osem točk je moštvu pripeljal Irvine, ki se je na treh dirkah uvrstil med dobitnike točk in s tretjim mestom v Monzi drugič povzpel na stopničke.